Quliyeva Səma

Zəfər

Günəş öz şəfəqlərini yenicə yer üzünə saçmağa başlamışdı...Arabir həzin-həzin əsən səhər mehinin ətrafa yaydığı səs insanı vəhdətə gətirir, yarpaqların xışıltısının yaratdığı əsrarəngiz hənirti sübh yuxusuna daha da şirinlik qatırdı...Pal-paltarını yığışdırıb pəncərəsindən bu füsunkar təbiət gözəlliyinə baxan Cəsurun fikri ön cəbhədə-müharibədə idi...O gecələr yatmayaraq düşünür,düşünür, götür-qoy edir,bir qərara gələ bilmirdi...“Müharibəyə gedib son qanı bahasına qədər vuruşmaq...Ya da burada qalıb xəstə valideynlərinə baxmaq”. Bu zaman anası Minayə xala qapını açıb onun yanına gəldi...

Dərin bir ah çəkərək: -Mən səni başa düşürəm,oğlum...Vətən şəhid verəndə o safqəlbinin,təmiz vicdanının necə sızıldadığını duyuram...Qəlbinin dərinliklərində vətən sevgisiylə yanıb-tutuşan, gecələr boyu səni rahat buraxmayan o vicdan duyğusunun nə demək olduğunu yaxşı başa düşürəm...Qəlbin “get”, ağlın “qal” deyir... -Ana... -Əgər vicdanın rahat olacaqsa, get, Cəsur...Bizi düşünmə... -Ana, bəs siz? Mən döyüş meydanında olanda sizə kim baxacaq? Bir müddət otağa sükut çökdü...Sonra Minayə xala dərindən nəfəs alaraq; -Vətən uğrunda döyüşmək üçün ordu sıralarında növbə gözləyən oğullarımız varkən, niyə sən təkidlə getmək istəyirsən? Onlardan artıq olduğunumu zənn edirsən? Yoxsa onlardan üstün və güclü olduğunumu? Ananın gözlərinə baxan zaman onun bu sözlərini sadəcə oğlunu bu yoldan daşındırmaq üçün söylədiyini aydın şəkildə başa düşmək olurdu...Amma o daxilən oğlu ilə qürür duyur, fəxr edirdi... “Vətənin bu dar günündə mərdcəsinə vuruşmaq, savaşmaq üçün hər şeyi, hətta ölümü belə gözə alan oğlu ilə fəxr edirdi”...Şəhid analarının ahı üçün, Xocalıda yaşananların qisası üçün, xalqımıza, analarımıza, körpələrimizə erməni vəhşilərinin yaşatdıqları acılar, facilər üçün, illər keçsə belə hələ də olanları unutmayan, unutmaq istəməyən analarımızın göz yaşları üçün bu qisas savaşına nə olursa olsun, getməyə hazır idi... Cəsur anasının neçə gündür ki, ağlamaqdan gözləri şişmiş solğun çöhrəsinə baxaraq danışmaq, özünü, hislərini ifadə etmək istədi...Olmadı, alınmadı, danışa bilmədi...Demək istədiyi sözlər dərindən çəkilmiş bir ah olub, göylərə uçdu... -Ana, əgər mən səni və atamı...səni...qoyub...getsəm...məni...bağışlayarsınızmı?-bu sözü deyər-deməz ikisinində gözlərindən göz yaşları sel kimi axmağa başladı... -Mən bir oğlumu vətən uğrunda şəhid vermişəm...Sənidə vermək istəmirəm...Səndə bizi qoyub getmə, oğlum... -Ana... Bu bir ananın övladı ilə vidalaşmasını göstərən ən ağır səhnə idi...Bir yandan qürur və fəxarət hissi ilə irəli-qardaşlarının yanına getmək...Digər yandan isə geridə qoyduğu ana-atası...

Cəsur yerindən qalxıb hazırladığı paltarlarını götürüb çıxarkən atası ilə necə sağollaşacağını düşünürdü...Qapını açarkən astanada duran, hönkür-hönkür ağlayan atasını gördü...Atası oğlunu qucaqladı...Alnından öpdü...Və qürurla, “get və zəfər çalaraq geri qayıt” dedi...Bu sözlər gənc oğlanı daha da həvəsləndirdi...Ata və oğul bir-birinə sarılaraq sağollaşdılar... Döyüşə gedən Cəsurun valideynlərinə son sözü bunlar oldu: -Özünüzə yaxşı baxın...Özünüzə çox yaxşı...Baxın... -deyərək evdən çıxdı...Sanki neçə gündür üzərində daşıdığı ağır bir yükü ataraq evdən çıxdı...Sanki neçə gündür, həsrətlə gözlədiyi o gün artıq gəlib çatmışdı... Minayə xala oğlunun arxasınca su səpdi. Atası isə oğluna dedi: -Bütün xoş arzularımızın hamısı səninlədir, oğlum... Cəsur ata-anası ilə sağollaşıb yola düşdü...Sağollaşmaq nə qədər çətin olsada, dünyada hər bir çətinliyə, acıya tab gətirmək lazımdır... O hərbi hissəyə yollandı, oradan da artıq cəbhə bölgəsinə yola düşdülər...Cəsuru N-saylı hərbi hissəyə apardılar... Çünki, o 2 il əvvəl hərbi xidmətini çox böyük müvəffəqiyyətlə başa vurmuşdu. İndi isə bu çətin vəziyyətdə onun bu bacarıqlarından istifadə etmək vaxtı gəlib çatmışdı... Cəsur əvvəlcə 2-3 həftə təlim keçdi...Hər axşam ata-anası ona zəng edirdi. Anası ona tapşırmışdı: -Oğlum, saat neçə olursa olsun, mənə zəng et...Əgər hər axşam sənin səsini eşitməsəm, yata bilmərəm.. Cəsur isə anasına “hər şeyin yaxşı olduğunu, hələ döyüşlərə qatılmadığını, ondan narahat olmamasını, özünə yaxşı baxmasını” söyləyirdi...O nə deyirsə desin, nə söyləyirsə söyləsin, anasının ondan nigaran qaldığını bilirdi...Çünki, bu ana ürəyi idi...

2 gündən sonra xəbər gəldi...Vaxt-vədə yetişdi...Komandir əsgərlərə bu axşam döyüş zonasına gedəcəklərini deyib, hazırlaşmalarını söylədi...Cəsur son dəfə anasına zəng etdi: -Ana, bu axşam artıq biz döyüş meydanına gedirik..Sizinlə artıq danışa bilməyəcəm...Əgər mənə bir şey...olsa... -Oğlum, elə danışıb mənimdə ürəyimə xal salırsan..Necə yəni “mənə bir şey olsa”...Sən sağ-salamat yenidən evinə qayıdıb gələcəksən...Bütün dualarımız səninlədir. Özündən muğayat ol..Özünə yaxşı bax, oğul. Ana bu sözləri deyər-deməz danışıq vaxtı bitdi..Artıq getmə vaxtı gəlib çatmışdı... Cəsur həyəcanlı idi..O 28 illik həsrətə son qoymağa gedirdi..Analarımızın göz yaşlarının, xalqımıza qarşı törədilən soyqırımın qisasını almağa gedirdi...O intiqam savaşına gedirdi... 5 dəqiqədən sonra döyüş zonasında komandirin əmrini gözləyirdilər. Qarşıda komandirin özü gedirdi. O deyirdi:”Bir şey olacaqsa, birinci mənə olsun, güllə dəyəcəksə, birinci mənə dəysin. Axı mən heç olmasa bu həyatda yaşadığımı yaşamış, gördüyümü görmüşəm...Siz hələ cavansınız, sizin yaşamalı vaxtınız hələ qabaqdadır...Qoymayın, analarımız gözü yaşlı qalsın...Qoymayın analarımız boynubükük gəzsin...Qoymayın, analarımızın gözündən bir damla belə yaş axsın, axan o yaşlarda, qoy,sevinc göz yaşları, zəfər sevinci olsun...Hamınız bir-birinizlə halallaşın...Döyüşə!!!” Beləliklə əmr verildi...Zəngilana giriş başladı. Uzaqdan-buludların arasından bütün çətinlikləri, maneələri aşaraq, qan-tər içərisində qürurla bir ordu gəlirdi...Bəli, bu ordu-Azərbaycan ordusu idi...Bu savaş haqq savaşı idi...Ermənilər təlaşa düşmüşdülər, qorxudan öz əsgərlərinə atəş açır, bir-birlərini yaralayır,xəsarət yetirirdilər..Bir anda qanlı savaş başladı. Cəsur erməni hissələrinə girir, onları qanına qaltan edirdi...Bir anda Cəsurun gözləri qaraldı, halsızlaşdı, taqətdən düşdü, dizləri bükülürək yerə yıxıldı...Heç özüdə ona nə olduğunu bilmədi...Aydındır, görünür onu arxadan vurmuşdular...Bu zaman döyüş yoldaşı-Ömər onu qolları arasına alaraq: -Bir az döz, möhkəm dayan...Sən yaşayacaqsan... O isə güclə: -Anama özünə yaxşı baxmasını söylə...Məndən narahat olmasın... Ömər ağlayaraq: -Yox, yox...Belə danışma...Cəsur... Onun son sözləri Cəsurun qulaqlarında əks-səda verərək getdikcə azalmağa başladı...Qulaqlarındakı partlayış, atəş səsləri azalmağa, gözlərinin önündəki tozlu-dumanlı səhnə bulanıqlaşmağa başladı.Bu mənzərə getdikcə əriyərək, kiçildi və yox oldu... Cəsur gözlərini açanda isti otaqda uzandığını, bütün hərbçi yoldaşlarını və komandiri yanında gördü...Tibb bacısı: -O gözlərini açdı, amma xahiş edirəm, 5 dəqiqə...-deyərək, otaqdan çıxdı. Komandir onun başını sığallayıb dedi: -Biz çox qorxduq...Hələ Ömərə dediyin o sözdən sonra, bütün ümidimizi itirmişdik...Amma sən aramıza qayıtdın... Cəsur kürəyindən 3 güllə yarası almışdı. Həkimlər belə onun yaşayacağına ümid verməzkən, ancaq o həyata qayıtmışdı. Cəsur ağrılarına əhəmiyyət verməyərək soruşdu: -Bəs döyüş? Komandir gülümsünərək,sevinclə dedi: -Zəngilan bizimdir!!! Bax, elə bu zaman o aldığı o 3 güllə yarasını unutdu...İndi onun sevincinin həddi-hüdudu yox idi...Ayağa duraraq qışqırmaq, hayqırmaq istədi...Amma, gücsüz bədəni tərpənmədi... Səhəri gün Cəsuru müalicəsini davam etdirməsi üçün evə göndərdilər... Valideynlərinin onun yaralandığından xəbərləri yox idi, onlar Cəsurun öldüyünü sanırdılar...Ev yas yerinə dönmüşdü, Minayə xala öz saçını yolur, sinəsinə döyürdü...Atası isə başını aşağı salıb, hönkür-hönkür ağlayırdı...Elə bu zaman qapı açıldı, içəri Cəsur girdi...İçəridəkilərin hamısı heyrət içərisində idi...Bu necə ola bilərdi? Doğurdanmı, içəri girən Cəsur idi? Cəsur sevinclə anasının üz-gözündən öpüb onu qucaqladı, qürur və fəxarət hissi ilə dedi: -ANA,ZƏFƏR BİZİMDİR.!!! Döyüş başlayarkən Vətənin yanında olmadığına görə üzülən Cəsur, bu gün ön cəbhədə öz cəsurluğunu sübut edərək, mərdlikə vuruşdu. Allah şəhidlərimizə rəhmət, yaralılarımıza isə şəfa versin...